Case ID: 1187080
Sentence 163: Ekspertizaya təqdim edilmiş Zərərçəkmiş şəxs məxsus paltarların məhkəmə-tibbi bioloji tədqiqatı zamanı üzərində aşkar edilmiş qan ləkələrinin əmələ gəlmə mexanizmini aşağıdaki kimi qiymətləndirmək olar: a) köynəyin sol qolunun çiyin hissəsinə yaxın sahədə qeyri-müəyyən formalı, kənarları və konturları qeyri-düz olan qan ləkələri qan mənbəyi ilə (qanlı səth ilə) statik(hərəkətsiz) və az dinamik (hərəkətli) kontakt nəticəsində əmələ gəlmiş, sonra isə fiziki kapilyarlıq faktoru üzrə səthə hopmuşlar, b) gödəkçənin sağ qolunun sərbəst kənarına yaxın sahədə, maykanın ön hissəsinin sol qoltuqaltı nahiyəsində olan qan ləkələri yaxma xarakterli olub, qan mənbəyi ilə (qanlı səthlə) dinamik (hərəkətlilik) kontakt nəticəsində əmələ gəlmişdir, c) köynəyin ön hissəsinin sol-aşağı nahiyəsində 3 (üç) ədəd uzunsov formalı, şalvarın sağ ayağının diz nahiyəsində 2 (iki) ədəd nisbi-düz və qeyri-düz dairəvi formalı fasilələrdə yerləşən qan ləkələri qan mənbəyindən səthə əsasən hündürlükdən düşən damcılar nəticəsində əmələ gəlmişlər, bəzilərini isə qanın öz ağırlığı ilə aşağıya doğru axıntıları əmələ gətirmişdir.